24-сабақ. **Күн тәртібім.**

Бүгін біз күн тәртібін айтуды үйренеміз. Мысалы, мен таңғы 7.30 ұйқыдан оянамын. Жуынамын. 8.00-де таңғы асымды ішемін. 8.30 минут кеткенде жұмысқа кетемін. 13.00 түскі ас ішемін. Кешкі жеті жарымда йогаға барамын. Ал Сіздердің бір күніңіз қалай өтеді?

**1-тапсырма. Жаңа сөздермен танысыңыз.**

Күн тәртібі, ояну, жуыну, таңғы ас, жаттығу жасау, жаяу жүру, түскі ас, кездесу, кешкі ас, серуендеу, ұйықтау.

**2-тапсырма. Мәтінді тыңдап, қайталаңыз.**

Әдетте мен сағат жетіден он минут кеткенде оянамын.

Содан кейін жуынамын, жаттығу жасаймын.

Сағат сегізге жиырма минут қалғанда таңғы ас ішемін.

**Грамматика.** *Достар, біз күнде бір әрекетті істегенде, ауыспалы осы шақты қолданамыз.*

**Ауыспалы осы шақ: Етістік + -а/-е/-й;**

І Мен бар+а+мын

ІІ Сен бар+а+сың

Сіз бар+а+сыз

ІІІ Ол бар+а+ды

Мысалы: Дархан күнде спортзалға барады.

Сен жұмысқа әдетте тоғызда келесің бе?

**3-тапсырма. Тыңдаңыз.**

Менің атым – Жанар. Мен 25 жастамын. Мектепте мұғалім болып істеймін. Мен күнде сағат жетіден он минут кеткенде оянамын. Содан кейін жуынамын, жаттығу жасаймын. Сағат сегізге жиырма минут қалғанда таңғы ас ішемін.

Сағат тура бірде асханада түскі ас ішемін. Кейде әріптестеріммен далада серуендеймін. Түскі үзіліс сағат екі жарымда бітеді.

Жұмыстан сағат алтыдан жиырма минут кеткенде шығамын. Отбасыммен бірге кешкі ас ішеміз, содан кейін жаяу жүреміз. Кейде кешке достарыммен кездесемін. Сағат он бірде ұйықтаймын.

**4-тапсырма. Сұрақтарға жауап беріңіз.**

* Жанар таңертең нешеде оянады?
* Содан кейін не істейді?
* Таңғы асты нешеде ішеді?
* Түскі асты қашан, нешеде ішеді?
* Әріптестерімен не істейді?
* Жұмыстан нешеде шығады?
* Кешкі асты кіммен ішеді?
* Кешкі астан соң не істейді?
* Ол достарымен кездеседі ме?
* Нешеде ұйықтайды?

**5-тапсырма. Мәтінді оқып,** мәтіндегі етістіктердің қосымшаларына назар аударыңыздар.

**Мен** таңертең оянамын, жуынамын, таңғы ас ішемін

**Сен** түсте асханада түскі ас ішесің, саябақта серуендейсің

**Сіз** кешке жұмыстан шығасыз, жаяу жүресіз

**Ол** отбасымен кешкі ас ішеді, кейде достарымен кездеседі

**6-тапсырма. Сұрақтарға жауап беріңіз.**

* Сен таңертең не істейсің?
* Сен түстене істейсің?
* Кешкене істейсің?
* Кешкене істейсің?

**7-тапсырма. Қайталаңыз.**

Жанар таңертең жаттығу жасайды ма?

Иә, жаса**й**ды.

Жоқ, жаса**май**ды.

Ол кешке жаяу жүре ме?

Иә, жаяу жүр**е**ді.

Жоқ, жаяу жүр**мей**ді.

**Сабақты тағы бір рет қайталап көруге кеңес беремін!**